****

**REPUBLIKA HRVATSKA**

 **MINISTARSTVO PRAVOSUĐA, UPRAVE I**

 **DIGITALNE TRANSFORMACIJE**

**UPRAVA ZA ZATVORSKI SUSTAV I**

**PROBACIJU**

**Zatvorska bolnica u Zagrebu**

KLASA: 406-02/24-02/598

URBROJ: 514-10-05-07-06/01-24-01

Zagreb, 22. studeni 2024. godine

Na temelju članka 86. Zakona o izvršavanju kazne zatvora („Narodne novine“ broj 14/21), članka 2. stavak 1. Pravilnika o mjerilima i načinu korištenja vlastitih prihoda kaznenih tijela („Narodne novine“ broj 114/15) i upute Središnjeg ureda, Uprave za zatvorski sustav i probaciju, Ministarstva pravosuđa, KLASA: 333-07/19-01/1, URBROJ: 514-08-01-02-19-01 od 20. ožujka 2019. godine, Zatvorska bolnica u Zagrebu provodi postupak prikupljanja ponuda u svezi nabave roba, te dostavlja:

Poziv za dostavu ponuda za predmet nabave:

RAZNI PREHRAMBENI I DRUGI PROIZVODI ZA POTREBE KANTINE ZATVORENIKA

Radi dostave ponude za naručitelja:

Zatvorska bolnica u Zagrebu

Svetošimunska 107

10000 Zagreb

OIB: 13812320938

Prema sljedećim uputama:

1. Naziv predmeta nabave i evidencijski broj
* RAZNI PREHRAMBENI I DRUGI PROIZVODI ZA POTREBE KANTINE ZATVORENIKA
* EVB – JN – 16/2024
1. Procijenjena vrijednost nabave: 79.300 EUR (bez PDV-a)
2. Mjesto isporuke robe:

Zatvorska bolnica u Zagrebu

Svetošimunska 107

10000 Zagreb

1. Količina premeta nabave: Naručitelj je odredio okvirnu količinu i vrstu artikala koji su obuhvaćeni premetom nabave sukladno priloženom troškovniku.
2. Tehničke specifikacije: Ponuđena roba mora u cijelosti zadovoljiti sve tražene uvjete iz opisa predmeta nabave. Proizvodi iz predmeta nabave opisani su u uobičajenim trgovačkim nazivima pod kojima se pojavljuje na tržištu. U ovom postupku nabave predmet nabave nije podijeljen na grupe i nije dozvoljeno nuđenje po grupama ili dijelovima predmeta nabave.

Troškovnik predmeta nabave – razni prehrambeni i drugi proizvodi za potrebe kantine zatvorenika u Zatvorskoj bolnici u Zagrebu sadrži popis 116 proizvoda koji se predviđaju nabavljati tijekom 2024/2025. godine.

Ponuditelj se obvezuje isporučiti i ostale proizvode koji nisu obuhvaćeni troškovnikom sukladno narudžbi naručitelja u skladu sa zahtjevima zatvorenika obračunate po trgovačkim cijenama važećim u trenutku isporuke robe.

Troškovnik čini sastavni dio ponude.

Troškovnik se popunjava na sljedeći način:

1. Ponuditelj mora ponuditi sve stavke troškovnika
2. Nuđenje alternativnih proizvoda nije dopušteno
3. Cijena svake pojedine stavke mora biti izražena u nacionalnoj valuti zemlje naručitelja (EUR), u cijenu ponude bez poreza na dodanu vrijednost moraju biti uračunati svi troškovi i popusti, a sukladno Izjavi o prihvaćanju općih i posebnih uvjeta iz dokumentacije za nadmetanje, Ponuditelj je obvezan naknadno Naručitelju na računu odobriti rabat u iznosu od 5% za plaćanje u roku od 30 dana od dana isporuke robe.
4. Ponuditelj popunjava troškovnik sukladno uputi koja je navedena na samom troškovniku u okviru odredbe izračun cijene robe
5. Jedinična cijena svake stavke može biti iskazana s najviše dvije decimale
6. Ponuditelj je obvezan nakon što upiše u troškovnik sve tražene podatke pečatom i potpisom potvrditi vjerodostojnost troškovnika

Ponuditelj se obvezuje da će kakvoća, pakiranje, deklariranje i distribuiranje robe koju će isporučiti biti u skladu sa važećim zakonskim i podzakonskim propisima koji se primjenjuju na tržištu ovisno o vrsti isporučenog proizvoda, a to podrazumijeva isporuku robe pakiranu u alu-folije, PVC ambalažu, tetrapak i sl. Isporuka robe u staklenoj i metalnoj ambalaži dozvoljena je isključivo po dogovoru s naručiteljem.

Tako kakvoća proizvoda mora biti u skladu sa Zakonom o hrani (NN 18/23) i Zakonom o higijeni i mikrobiološkim kriterijima za hranu (NN 83/22) i drugim zakonskim i podzakonskim aktima koji reguliraju sigurnost, higijenu i kakvoću hrane. Sigurnost hrane podrazumijeva sigurnu i zdravstveno ispravnu hranu duž cijeloga lanca koji uključuje proizvodnju, preradu i skladištenje hrane, te transport i stavljanje na tržište. Ponuditelji moraju označavati hranu prema odredbama Uredbe (EU) br 1169/2011, sukladno kojoj navođenje nutritivne deklaracije postaje obvezno od 13. prosinca 2016. godine, te Zakonu o informiranju potrošača o hrani (NN 56/13, 14/14, 56/16, 32/19).

Proizvodi koje će isporučiti ponuditelj moraju zadovoljiti i uvjete koje propisuje Zakon o predmetima opće uporabe (NN 39/13, 47/14, 114/18, 53/22), Pravilnik o zdravstvenoj ispravnosti predmeta široke potrošnje (NN 125/09, 23/13, 90/13, 53/22) i druge propise koji se odnose na pojedinu vrstu proizvoda koji se planiraju nabavljati.

1. Rok i način isporuke roba:

Početak isporuka je odmah po potpisivanju ugovora. Ugovor će se zaključiti po završetku postupka i nakon donošenja odluke o odabiru, primjenjivati zaključno do okončanja novog postupka nabave, a najkasnije do 20. prosinca 2025. godine. Roba će se isporučivati dva puta tjedno, utorkom i četvrtkom. Robu treba isporučiti pakiranu prema pojedinačnim osobnim narudžbama svakog zatvorenika u PVC vrećicama, te označiti brojevima u skladu s brojevima navedenim na narudžbi zajedno s priloženim računom koji se odnosi na sadržaj svakog pojedinačnog paketa. Za potrebe računovodstvene evidencije Zatvorske bolnice u Zagrebu ponuditelj je u obvezi dostaviti i kopije svih pojedinačnih računa priloženih uz sadržaj pojedinog paketa. Naručitelj zadržava pravo reklamacije, vraćanja ili zamjene robe u danu isporuke robe, a nakon podjele paketa zatvorenicima u slučaju da isporuka nije u skladu s narudžbom, te ako roba nije odgovarajuće kvalitete, ili najkasnije dan nakon isporuke robe ako podjela kantine iznimno nije izvršena u danu isporuke.

1. Plaćanje:

Predujam isključen kao i traženje sredstava osiguranja plaćanja.

Ponuditelj je u obvezi istovremeno za svaku isporuku robe izdati naručitelju i bezgotovinski račun kojim je utvrđena vrijednost robe iz ovoga predmeta nabave po svakoj isporuci i koji odgovara ukupnom zbrojenom iznosu svih pojedinačnih računa priloženih uz sadržaj pojedinog paketa za robu iz ovoga predmeta nabave u svrhu realizacije bezgotovinskog plaćanja putem transakcijskog računa.

Naručitelj se obvezuje robu platiti odabranom gospodarskom subjektu u eurima najkasnije 30 dana od dana isporuke robe, a temeljem zaprimljenog bezgotovinskog računa virmanski na njegov žiro račun.

Na bezgotovinskom računu za isporučenu robu ponuditelj je u obvezi navesti broj ugovora naručitelja po kojem se isporučuje roba.

1. Kriterij odabira ponude: najniža cijena

S ponuditeljem koji ponudi najnižu sveukupnu cijenu za predmet nabave sklopit će se ugovor o isporuci robe i primjenjivati zaključno do okončanja novog postupka nabave, a najkasnije do 20. prosinca 2025. godine. Ako dvije ili više valjanih ponuda budu jednako rangirane prema kriteriju za odabir ponude naručitelj će odabrati ponudu koja je zaprimljena ranije.

1. Način dostavljanja ponude:

Ponuda se šalje elektroničkim putem na e-mail adresu: Marjana.Puseljic@zbo.pravosudje.hr

1. Rok za dostavu ponuda:

Rok za dostavu ponuda je najkasnije do/uključujući: **4. prosinca 2024. godine u 10:00.**

1. Dodatne informacije i objašnjenja, te izmjena dokumentacije u ovom postupku:

Naručitelj može u svako doba, a prije isteka roka za dostavu ponuda iz bilo kojeg razloga, bilo na vlastitu inicijativu, bilo kao odgovor na zahtjev gospodarskog subjekta za dodatnim informacijama, objašnjenjima ili izmjenom dokumentacije izmijeniti dokumentaciju ovoga postupka nabave. Ako naručitelj za vrijeme roka za dostavu ponuda mijenja dokumentaciju osigurati će dostupnost izmjena svim gospodarskim subjektima kojima je upućen poziv za dostavu ponude.

Zahtjev za pojašnjenje i izmjene vezano na Poziv za dostavu ponude je pravodoban ako je dostavljen dva dana prije isteka roka za dostavu ponuda. Sva pitanja koja ponuditelj želi postaviti naručitelju, a koja proizlaze iz proturječnosti, propusta ili nejasnoća u sadržaju dokumentacije za prikupljanje ponuda moraju biti postavljena naručitelju isključivo u pisanoj formi putem e-pošte. Ukoliko je zahtjev stavljen pravodobno, na isti se mora dati odgovor najkasnije 1 dan prije dana u kojem ističe rok za dostavu ponuda.

1. Sadržaj ponude:

Sastavni dijelovi ponude su:

* Popunjen ponudbeni list (Prilog 1), ovjeren i potpisan od strane osobe ovlaštene za zastupanje gospodarskog subjekta ili osobe ovlaštene po zaposlenju,
* Troškovnik (Prilog 2), popunjen po svim stavkama, te ovjeren i potpisan od strane osobe ovlaštene za zastupanje gospodarskog subjekta ili osobe ovlaštene po zaposlenju,
* Izjava ponuditelja o prihvaćanju uvjeta navedenih u pozivu za ponudu, ovjerena i potpisana od strane osobe ovlaštene za zastupanje gospodarskog subjekta ili osobe ovlaštene po zaposlenju,
* Dokument (potvrda ili certifikat) kojim ponuditelj kao subjekt u poslovanju s hranom i drugim potrepštinama dokazuje da ima u poslovnom procesu trgovine uveden jedan od sustava za osiguranje kvalitete i upravljanja sigurnošću hrane (HACCAP, ISO 2200:2005, ISO 9001:2001, ISO14001:2004, IFS Food ili neki drugi sustav kontrole).

Traženi dokaz sposobnosti vezano za provođenje i održavanje sustava kvalitete i sigurnosti hrane može se dostaviti u neovjerenoj preslici.

Ako su informacije ili dokumentacija koje treba dostaviti ponuditelj nepotpune ili pogrešne ili se takvima čine ili ako nedostaju određeni dokumenti koji su zahtijevani dokumentacijom postupka jednostavne nabave naručitelj može, poštujući načela jednakog tretmana i transparentnosti, zahtijevati od ponuditelja da dopuni, razjasni, upotpuni ili dostavi nužne informacije ili dokumentaciju u primjerenom roku. Takav postupak ne smije dovesti do pregovaranja u svezi s kriterijem za odabir ili ponuđenim predmetom nabave.

1. Način izrade ponude:

Pri izradi ponude ponuditelj ne smije mijenjati i nadopunjavati tekst dokumentacije o prikupljanju ponuda. Cijena ponude piše se brojkama u apsolutnom iznosu i izražava se u eurima.

U cijenu ponude bez poreza na dodanu vrijednost moraju biti uračunati svi troškovi i popusti, a sukladno **Izjavi o prihvaćanju općih i posebnih uvjeta iz dokumentacije za nadmetanje**, Ponuditelj je obvezan naknadno Naručitelju na računu odobriti rabat u iznosu od 5% za plaćanje u roku od 30 dana od dana isporuke robe.

Ako ponuditelj nije u sustavu PDV-a ili je predmet nabave oslobođen PDV-a na mjesto predviđeno za upis cijene ponude s PDV-om upisuje se isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a ostavlja se prazno. Ukoliko cijena ponude izražena u troškovniku ne odgovara cijeni ponude izraženoj u ponudbenom listu, vrijedi cijena ponude izražena u troškovniku.

Ponuda se izrađuje na hrvatskom jeziku i latiničnom pismu.

U roku za dostavu ponuda ponuditelj može izmijeniti svoju ponudu ili od nje odustati. Ako ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude. Ponuda treba biti popunjena na predlošcima naručitelja, te predana sa svim dokumentima navedenim u dokumentaciji ovoga postupka nabave koji su traženi. Rok valjanosti ponude je 90 dana od dana određenog za dostavu ponuda.

1. Računska pogreška:

Naručitelj će provjeriti računsku ispravnost ponude. Računske pogreške u troškovniku ili ponudbenom listu ispravljaju se matematičkim operacijama. Ispravak računske pogreške obavlja se bilješkom na način da je vidljivo koji su dijelovi ponudbenog lista ili troškovnika ispravljeni. Ukoliko se utvrdi računska pogreška naručitelj će od ponuditelja pisanim putem zatražiti prihvat ispravka računske pogreške koje otkrije. U zahtjevu za prihvat ispravka računske pogreške naznačuje se koji dio ponude je ispravljen, te nova cijena ponude izračunata nakon ispravka. Ponuditelj čija je ponuda ispravljena je u obvezi da u roku od 3 (tri) dana od primitka obavijesti o ispravku računske pogreške potvrditi naručitelju prihvaćanje ispravka. Odgovor ponuditelja na zahtjev za prihvat računske pogreške sastavni je dio zapisnika o pregledu i ocjeni ponuda.

1. Neuobičajeno niska cijena:

Naručitelj može od ponuditelja zahtijevati objašnjenje ponude ako se čini da je ona izuzetno niska, ili ako je neuobičajeno niska pojedina jedinična cijena, što dovodi u sumnju mogućnost isporuke robe koja je predmet nabave. Kod ocjene cijena naručitelj uzima u obzir usporedne iskustvene i tržišne vrijednosti, te sve okolnosti pod kojima će se izvršavati određeni ugovor o nabavi. Prije odbijanja takve ponude naručitelj mora pisanim putem od ponuditelja zatražiti pojašnjenje s podacima o sastavnim elementima ponude koje smatra bitnima za izvršenje ugovora. Za pojašnjenje navedenoga ponuditelju se daje rok od najviše tri (3) dana od dana primitka zahtjeva naručitelja za pojašnjenjem.

1. Način obračunavanja cijena: cijene su tijekom ugovornog razdoblja promjenjive. Cijena se tijekom trajanja ugovora može izmijeniti, ali ne više od 5% za pojedini artikl sveukupno. Izmjena cijene određenih artikala ili cjelokupne ponude mora se najaviti 14 dana ranije na e-mail: upravazatbol@zbo.pravosudje.hr i

 Marjana.Puseljic@zbo.pravosudje.hr

1. Donošenje odluke o odabiru ili poništenju:

Rok za donošenje odluke o odabiru najpovoljnije ponude ili odluke o poništenju postupka iznosi najviše 8 dana od dana isteka roka za dostavu ponuda. Na odluku o odabiru ili poništenju postupka nabave nije dopuštena žalba.

Naručitelj će obavijestiti sve ponuditelje koji su dostavili ponude u ovom postupku nabave o svojoj odluci njezinom dostavom na dokaziv način.

1. Sklapanje ugovora o nabavi

Naručitelj će sklopiti ugovor o nabavi s odabranim ponuditeljem po donošenju odluke o odabiru. Ako odabrani ponuditelj odustane od svoje ponude, odnosno odbije potpisati ugovor o nabavi naručitelj će izvršiti ponovno rangiranje ponuda ako je to moguće prema kriteriju za odabir, ne uzimajući u obzir ponudu odabranog ponuditelja, te će se odabrati nova najpovoljnija ponuda prema kriteriju za odabir ili poništiti postupak.

1. Komunikacija s ponuditeljima:

Marjana Pušeljić

Marjana.Puseljic@zbo.pravosudje.hr

**Stručno povjerenstvo**

**za provedbu postupka**

Dostaviti:

1. mrežna stranica Ministarstva pravosuđa i uprave;

<https://mpudt.gov.hr/zatvorski-sustav/tijela-zatvorskog-sustava/kaznionice/zatvorska-bolnica-u-zagrebu/javna-nabava-6986/6986>

2. Spis.